钦定古今图书集成/历象汇编/庶征典/第094卷 > 《为政事贺雨状》唐·苏颋
## 钦定古今图书集成/历象汇编/庶征典/第094卷 > 《为政事贺雨状》唐·苏颋

顷者西郊不雨，南陆𠍴阳，上动圣情，下忧农事。一人
以禹汤罪己，百姓以尧舜为心，知天人之合符，非土
龙之可致。德音朝降，才出于岩廊；膏泽晚飞，已周于
城阙。麦宜早秀，日助晴光；禾欲润成，岁知秋获。惟皇
建极，天且弗违，用尔作霖，臣复何补？既叶梦鱼之吉，
预占鸣鹤之期，抃跃之诚，万万恒品。